Hy het nie eens daaraan gedink dat hy weer in die eindstryd om ’n Grand Slam-titel betrokke sal wees nie.
Die 29-jarige Argentyn se deursettingsvermoë en weiering dat beserings hom onder kry, is beloon met ’n plek in die eindstryd van die Amerikaanse Ope.
Del Potro het sy halfeindstryd gewen toe Rafael Nadal weens ’n kniebesering die handdoek ingegooi het.
“Hierdie is my gunsteling-toernooi. Ek kan nie glo ek kry weer die kans om hier in ’n eindstryd te speel nie.
“Dit sal ’n uitdaging wees, maar dis ook baie spesiaal vir my,” het Del Potro gesê. “Ek moes baie probleme oorkom om tot hier te vorder.” – Reuters